**ØKONOMIPLAN 2024-2027 INVESTERING**

**Innleiing**

*Usikkerheit kostnader*

Med mykje usikkerheit i marknaden er det svært vanskeleg å berekne prisvekst. Denne usikkerheita påverkar også leveringstid. Usikkerheit med prosjektkostnader avhenger av status på detaljeringsgrad i prosjektet. I anbodsrunde er 15-20 % brukt som uførutsett kostnader. Dette er inkludert endringar i prosjekt og uførutsette moment.

Mange prosjekt er på forprosjektstadiet og økonomisk usikkerheit er derfor noko høgre. Usikkerheit både for pris og prosjekt er inkludert i kostnader.

*Forureiningsmyndigheit avløp*

Det er Giske kommunen som er forureiningsmyndigheit for Forureiningsforskrifta kapittel 13, krav til utslipp av kommunalt avløpsvatn frå mindre tettbebyggelse, mindre enn 10 000 PE til sjø. Avløpsanlegg som faller inn under kapittel 13 kan være kommunalt eigde eller privat eigde. I tillegg til at kommunen er forureiningsmyndigheit for private avløpsanlegg, er kommunen både ansvarleg forureinar og forureiningsmyndigheit for dei kommunale avløpsanlegga.

Giske Kommunen er også forureiningsmyndigheit etter Forureiningsforskrifta

* kap.12 (Krav til utslipp av sanitært avløpsvatn frå bustadhus, hytter og liknande),
* kap. 15 (krav til utslipp av oljeholdig avløpsvatn) og
* kap. 15 A-4 (påslipp til offentleg avløpsnett).

**Prosjekt 1** **Oppgradering av eksisterande vassleidning Røysa (mot Vigra)**

I dag går leidninga til Vigra frå vestsida av Valderøya og inn på Sætra før den går til sjøleidninga til Vigra på vestsida igjen. Ønskjer å legge 150 meter som held seg til vestsida heile vegen. Tal er berekna i 2021, med 50 % usikkerheit. Vi får litt meir leidningsnett å drifte, men det forenklar arbeidet ved ei driftshending.

**Prosjekt 3 Renovering omsorgsbustadar ved Gudmundvegen, Øvstevegen og Gøymyrane**

Det er behov for omfattande rehabilitering av 3 eldre omsorgsbustader frå 1981.

Vedlikehaldskostnad har tidlegare blitt utsett grunna økonomisituasjonen, men vi har no eit etterslep som må gjennomførast. Vi må utføre utvendig vedlikehald. Vi foreslår investering med årleg rammebeløp for kvart bygg. Det må settast av tilsvarande beløp i driftsbudsjettet til vedlikehald. Kostnad er henta frå IK-Bygg tilstandsanalyse 2017. Mogleg med tilskot frå Husbanken for oppgradering på inntil 45 %. Driftsføljeverknad er betre inneklima og redusert straumkostnad (leigetakar betalar for eige straumforbruk).

**Prosjekt 6 Reinseanlegg Valderhaugstrand**

I Hovudplan VA 2023-2033 er det foreslått bygging av reinseanlegg  (RA) på Valderhaugstrand. RA på Valderhaugstrand vil dekke sørlege del av Valderøya frå Ytterland til Nordstranda. RA Oksneset blir å behalde som i dag. Avløp frå Sætra er tenkt ført til RA på industriområde på Gjøsund.  Prosjekt er foreslått i Hovudplan VA. Tall berekna i 2022 i hovudplanarbeidet. 20 % usikkerheit på prosjektering i 2025, og 30 % usikkerheit på bygging i 2026. Antatt årleg driftskostnad kr 1 000 000,- som blir dekt av vatn og avløps gebyr.

Prosjektet er utsett i påvente av nytt avløpsdirektiv. Nytt avløpsdirektiv forventa vedtatt i EU mars 2024 og deretter implementert i norsk lovverk.

**Prosjekt 12 Forprosjekt Overføring Sætra – Blomvika**

Overføringsleidning for avløp frå Blomvika til Sætra. Var tidlegare tenkt til slamavskiljaren på Oksneset, men er no planlagd i retning Gjøsundet der det planlagde reinseanlegget vil ligge. Tal er berekna i 2018 med 20 % usikkerheit. Driftsføljeverknad: Meir teknisk anlegg å drifte, men er naudsynt for å ha kontroll på utslepp.

**Prosjekt 14 Oppgradering utleigebustadar**

Grunna stort vedlikehaldsetterslep må det settast av årleg rammebeløp til oppgradering.

Tiltak blir vidareført. Innlagt kostnad er henta frå IK-Bygg tilstandsanalyse 2017. Det må settast av tilsvarande beløp i driftsbudsjettet til vedlikehald. Det må takast omsyn til leigebuarar. Driftsføljeverknad er auka levetid for bygg (LCC) og gjev betre inneklima og redusert straumkostnad (leigetakar betalar for eige straumforbruk).

**Prosjekt 35 Oppgradering sydfasade Giske idrettshall**

Giske kommunale idrettshall treng generell oppgradering av heile bygget, men det er syd fasaden som klart er i dårlegast forfatning. Bygg er frå ca. 1985. Vi må oppgradere med nye vindauge, dører, påforing/tilleggsisolering, innvendig/utvendig kledning samt tekniske fag. Kostnad er henta frå IK-bygg tilstandsanalyse 2017, 20 % usikkerheit.

**Prosjekt 39** **Reinseanlegg Giske**

Etablere avløp pumpestasjon og lede avløp til kommunal slamavskiller Giske sør. Berekning basert på andre reinseanlegg. Tal er berekna i 2022 med 20 % usikkerheit for prosjektering og bygging. Prosjekt er foreslått i hovudplan VA.  Antatt årleg driftskostnad ca. kr 100 000,- som blir dekt av vatn og avløps gebyr.

**Prosjekt 40 Forprosjekt Godøy skule**

Vidare kostnader til utbygging blir å komme tilbake til når kostnadskalkyle er klar etter forprosjekt. Godøy skule skal være prioritert som nr 3 av skular etter rapport frå Norconsult. Prosjekterings-kostnad er frå 2018, usikkerheit 20 %.

**Prosjekt 52 Vøle fasade inkl. vindauge av eldre del A-Bygg - Godøy skule**

A-Bygget er for delar av fasade frå byggjeår og treng klart ei oppgradering om bygg skal nyttast vidare. Tiltak kan sjåast opp i mot prioritering nybygg.

**Prosjekt 57 Renovering garderobe B-bygget Godøy skule**

Treng oppgradering av garderobe inkl. avtrekk/ventilasjon.

**Prosjekt 58 Renovering toalett B-Bygget - Godøy skule**

Treng oppgradering av toalett inkl. avtrekk/ventilasjon.

**Prosjekt 59 Oppgradere lokaler ved symjehall - Godøy skule**

Gamal symjehall vert sanert, jf. eige tiltak, men tilgrensande lokale må oppgraderast til ny bruk.

**Prosjekt 64 Forprosjekt bu-tilbod til barn med spesielle behov**

Forprosjekt til bu-tilbod til barn og unge med spesielle behov. Det vert å kome tilbake til kostnad for prosjektering og ev. nybygg etter forprosjekt. Tal frå 2020, usikkerheit 20 %.

**Prosjekt 71 Vøling av Streten og gym bygg – Giske ungdomsskule**

I påvente av ev. nybygg må vi utføre naudsynt oppgradering av bygg som inneheld gymsal og vøle streten då denne kan føre til stor fuktskade på bygningen. Grunna økonomisituasjonen er tiltaket utsett. Størst del av kostnadane til dette tiltaket vil vere knyta til oppgradering av streten. Oppgradering av gym/sanitær del er ikkje en del av dette tiltaket. Kostnad er henta frå IK-Bygg tilstandsanalyse 2017, 20 % usikkerheit.

**Prosjekt 80 Digitalisering og avhending av arkivmateriale**

Servicekontoret i eining kultur, service, næring har behov for nytt arkivsystem. Vedtatt økonomiplan er auka med oppdaterte tal frå 2023 etter kontraktstilbod frå IKA inkludert 10 % reserve. Prosjektkostnad blir fordelt over 5 år, 4 av åra er innlagt i økonomiplan frå 2024. Kr 3,4 millionar er lovpålagt arkivjobb, mens kr 2,1 million er digitalisering av papirmateriale byggesak, landbruk og oppmålingsarkiv. Ingen driftsføljeverknader.

**Prosjekt 83 Innvendig vøling av fellesrom m.m. Godøy bukollektiv**

Belegg m.m. må mellom anna bytast i alt av fellesareal. Bygg treng generell oppgradering for vidare drift. Drift og investering ca. 50/50. Forutset at driftsbudsjett knytt til vedlikehald blir auka.

**Prosjekt 84 Ombygging skyllerom Godøy bukollektiv**

Grunna strenge krav til smitte m.m. må det etablerast reinhald sonertil rein og skitten sone. Forutset at driftsbudsjett knytt til vedlikehald blir auka.

**Prosjekt 85 Utviding av parkeringsplass Godøy bukollektiv**

Godøy bukollektiv treng utviding av parkeringsareal, samt oppgradering av eksisterande plass (oppmerking og skilting).

**Prosjekt 90 Bytte fasade Hustruhamna v/Giske omsorgssenter**

Hustruhamna v/Giske omsorgssenter har fasade frå byggjeår 1985. Denne må oppgraderast slik at vi kan vidareføre drift utover levetid. Tiltaket forutset at det vert auke i driftsbudsjett knytt til vedlikehald.

**Prosjekt 92 Leidningsanlegg VA Gjerdevegen**

Sanering av ca. 300 m eternit vassleidning. Siste del av eternitt på Giske. Samordning med Mørenett for å legge høgspent i trekkerør. Vidareføring Skulevegen.

**Prosjekt 93 Sykkelskur - Godøy skule**

Skulen har ønske om betre system for oppbevaring av syklar m.m. Dette for å betre legge til rette for meir sykling til skulen.

**Prosjekt 97 Utviding av parkeringsareal ved Alnes fyr og opplevelsessenter**

Det er ønske frå Stiftinga Alnes Fyr om utvida parkeringsareal ved Alnes fyr og opplevelsessenter.

**Prosjekt 119 Ombygging gamle Daggry barnehage**

Omsorg ved Meistring og psykisk helse ønsker å nytte bygget frå gamle Daggry barnehage til avlastningsbustadar med meir. Dagens løysing på Godøya gir avlasting til 5 born og tenesta er aukande. Ved flytting og ombygging av bygget til gamle Daggry barnehage kan dette gi avlastning til 10 born. Kostnader til oppgradering av hovuddel, tilbygg, tilpassing og utomhus i 2024, 25 % reserve. Sal av tre leilegheiter på Godøya til marknadspris i 2025. Det er forventa at omsorg kan drifte meir fleksibelt ved flytting av tenesta nærare andre omsorgstenester på Valderøya.

**Prosjekt 121 Jusspimarka – opparbeiding utbyggingsområde**

Opparbeiding av veg og VA anlegg ihht. reguleringsplan i 2024. For å legge til rette for kommunale og private bustadtomter på Jusspimarka ønsker kommunen å inngå utbyggingsavtale med private grunneigarar, der kommunen står som tiltakshaver. Det er lagt inn inntekter frå sal av tomter i 2025-27.

**Prosjekt 124 Vigra omsorgssenter – innkjøp utstyr institusjonsdrift**

Kommunestyret vedtok i juni 2023 at avdelingane Nordstova og Fjellro ved Vigra omsorgssenter blir omgjort frå bukollektiv til institusjon frå 2024. Ved ei slik omgjering må kommunen gå til innkjøp av utstyr til 16 bebuarrom: senger, madrassar, nattbord og pasientløftar. Tal frå 2023, 30 % reserve, ingen driftsføljeverknader.

**Prosjekt 125 Trygghetsalarmer**

Heimetenesta i Giske kommune har i dag 150 trygghetsalarmer som blir drifta på 2G nett. Dette nettet blir avvikla i 2025 og det er heilt nødvendig med full utskifting av desse alarmane til 4G stasjonære i tillegg til fallalarmer og smykkesendarar. Tal frå 2023, 20 % reserve. Konsekvens om prosjekt ikkje blir gjennomført kan være større behov for plassar i institusjon og bukollektiv.

**Prosjekt 1301 Omstilling gjennom bruk av ikt, digitalisering og ny teknologi**

Framhald av omstillingsarbeid, midlane er tenkt fordelt til heile organisasjonen knytt til digitalisering og bruk av ny teknologi. Startlisensar for nye ikt-program, velferdsteknologi, prosjektleiing mm. Digitale verktøy og løysingar innan oppvekst. Innkjøp av nytt økonomisystem i 2024. Vedtatt budsjett på kr 4 millionar er redusert til kr 2 millionar i 2024-25, deretter kr 1 million pr år. Pott pr. år, inkl. reserve.

**Prosjekt 1304 Eigenkapitalinnskot KLP**

Eigenkapitalinnskot KLP, blir auka med kr 50 000,- pr. år, finansiert med overføring frå driftsrekneskap. Pott pr. år, inkl. reserve.

**Prosjekt 2340 Oppgradering Skomakarvegen Bufellesskap**

Bygget er ca. 15 år og det er ikkje utført oppgradering sidan bygget var nytt. Bygget ber preg av generell slitasje. Oppgradering er tatt inn som årleg ramme for best mogleg tilpassing til brukarar. Det må settast av tilsvarande beløp i driftsbudsjettet til vedlikehald. Kostnad er henta frå IK-Bygg tilstandsanalyse 2017. Driftsføljeverknad er auka levetid for bygg (LCC).

**Prosjekt 2343 Oppgradering utstyr bygg og eigedom**

Tiltaket gjeld årleg pott som trengs til oppgradering av diverse utstyr tilhøyrande bygg- og eigedomsavdelinga. Dette gjeld bla. kjøp av robotklippar og oppgradering/nykjøp av anna utstyr.

**Prosjekt 2344 Sanering av symjehall – Godøy skule**

Tilbygg med symjehall må sanerast og ny fasade tilpassa ny drift. Vi må auke kostnad, jf. generell venta kostnadsvekst. Frå tilstandsanalyse er det større skade i dette tilbygget. Symjehallen vert ikkje nytta og opprinneleg formål passar ikkje inn i dagens drift. Tilstand tilseier at bygg bør sanerast. Grunna større fuktskade i fasade m.m. er det ynskje om å utføre dette snarast. Kostnad er henta frå IK-Bygg tilstandsanalyse 2017. Sanering vil måtte skje i samsvar med skuledrift.

**Prosjekt 2347 Utvendig vøling av Vigra omsorgssenter**

Alt av bygg må malast inkl. bytte/reparasjon av vindauge/dører/anna. Avgrense tiltak mellom vedlikehald (drift) og oppgradering. Forutset at driftsbudsjett knytt til vedlikehald vert auka.

**Prosjekt 2348 Ny Varmepumpe - Grunnvarme - Valderøy barneskule**

Eksisterande varmepumpe er mest sannsynleg feilkonstuert/prosjektert. Det har dei siste 3-4 årene vore fleire forsøk på å få denne til å fungere utan å lukkast. Rapport frå konsulentar med fagkompetanse har ikkje klart å avdekke klare feil, men vi har gjennom erfaring frå utførande entreprenør kome til konklusjon. Det må inn ny varmepumpe og diverse ombygging. Tiltak er starta opp, men ny varmepumpe mm. må fullførast.

**Prosjekt 3101 Formidlingslån**

Vidareformidling av startlån frå Husbanken til vanskelegstilte. Prosjektet er sjølvfinansierande ved at innbetalingar og utbetalingar er like store. Vidareføring av vedtatt økonomiplan på kr 8 millionar pr år. Pott pr. år, inkl. reserve.

**Prosjekt 5108 Varme Giske kommunale idrettshall**

Giske kommunale idrettshall har dei siste åra fått ei oppgradering innvendig (spilleflaten). Men eksisterande ventilasjon er frå byggjeår og klarer ikkje levere nok varme i hallen. I spilleflateareal er det midtvinters temperaturar nede i 10-12 grader. Vi må etablere meir varme. Det må investerast i varmepumper eller liknande. Kostnad er henta frå IK-Bygg tilstandsanalyse 2017.

**Prosjekt 5168 Vigra skule tilbygg/påbygg/nybygg**

Vigra skule er prioritert som nr. 1 av skulane i rapport frå Norconsult. Grunna auke i elevtalet må Vigra skule utvidast. Forprosjekt vart utført i 2023. Tiltaket er etter moglegheitsstudie og naudsynte tilleggskostnadar vurdert til samla kr 211 200 000. Kostnader til prosjektleiing i 2024, byggetid fordelt over 3 år. Driftsføljeverknader blir å kome tilbake til i eigen sak seinare.

**Prosjekt 5303 Oppgradering Godøy brannstasjon**

Mykje av brannstasjon vart oppgradert i 2020, men det står igjen etablering av ventilasjonsanlegg i bilhall med meir. Tiltaket er utsett grunna økonomisituasjonen. Kostnad er henta frå IK-Bygg tilstandsanalyse 2017, 20 % usikkerheit.

**Prosjekt 5410 Felles Teknisk utstyr**

Midlar til kjøp av felles teknisk utstyr. Dette er mindre utstyr til veg og park, td. kantklippar, motorsag, grasklippar, beitepussar m.m. Årleg midlar inkl. reserve.

**Prosjekt 5756 Utvikling av Gjøsund hamne- og næringsområde**

Det vert oppretta ein prosjektorganisasjon for utvikling av Gjøsund hamne- og næringsområde. Dette for å sikre framdrift og avklare fagområde som infrastruktur, landstraum, funksjonar, finansiering, eigarskap og organisering mm. I dette ligg at prosjektet må kunne leige inn ekstern kompetanse.

**Prosjekt 5858** **Opparbeiding næringsområde Gjøsund**

Opparbeiding av areal Gjøsund, for å klargjere området slik det mellom anna kan brukast til næringsformål, veg etc. Dette gjerast med grunnundersøkelser, miljøundersøkelser, samt grunnarbeid som masseutskifting, arrondering, tilkøyring av masser/stein, bortkøyring av dårlege/uegna masser, muleg handtering av miljøskadelege stoffer eller forurensa masser. I prosjektet dekkast også mellombels anleggsvegar etter behov.

**Prosjekt 6056 Gangveg og VA leidningsanlegg Reset**

Eksisterande eternit vassleidning (VL) med gjentakande brot og med spesielt utfordrande trase forbi Vigra kyrkje. Grøfta går i stor grad der framtidig gangveg vil bli. Totalt 900 meter. Avløpsleidning og avløp pumpestasjon i same trase. Utførast i to etappar, aust for kyrkja i 2023 og vest for kyrkja i 2024.  Prosjektet vil opne for bustadbygging i regulerte felt som har rekkefølge krav knytt til vatn og avløp.

Det er ønskeleg å bygge gangvegen samtidig som det blir lagt VA-anlegg for å halde nede kostnadar på bygging av gangveg. Tal berekna i 2021 med utgangspunkt i ei berekning frå 2018, 50 % usikkerheit. Antatt årleg driftskostnad kr 100 000,-.

**Prosjekt 6059 Gangveg Geilevika – Teppemyra**

Dette er gangvegdelen av prosjekt 6154 VAR Leidningsanlegg Geilevika - Teppemyra.

**Prosjekt 6154** **Leidningsanlegg Geilevika-Teppemyra**

Stort behov for å sanere eternit leidning på vatn og etablere avløp for resterande del av prosjektet. Det er ein viss fare for at eternit leidninga ryk, og då vil området ikkje ha tilgang til vatn/ slokkevatn. Det står att noko mindre prosjekteringsarbeid, før bygging kan ta til. Tal berekna i 2019, med 50 % usikkerheit.

**Prosjekt 6201 Mindre veganlegg**

Rammeløyving til å bygge mindre veganlegg etter behov. Pott pr. år er inkl. reserve. Driftsføljeverknad: Gir noko meir veganlegg som må driftast.

**Prosjekt 6202 Gatelys**

Det vert lagt inn ein årleg pott til utskifting av gatelys til ledlys, samt eventuelle andre mindre behov rundt gatelys som dukkar opp. Beløp er inkl. reserve. Driftsføljeverknad: Oppgradering til LED gir betre lys med mindre straumutgifter. Krev også mindre drift med moderne armatur.

**Prosjekt 6204 Trafikktryggingstiltak**

Det vert lagt inn ein årleg pott til mindre trafikktryggingstiltak, beløp er inkl. reserve. Dette kan vere tiltak innmeldt av innbyggarar, skule, administrasjon eller frå politisk. Innmeldte behov skal kvart år bli vurdert opp i mot kvarandre, og ut ifrå desse vurderingane blir det laga ei prioriteringsliste. Driftsføljeverknad: Gir noko meir veganlegg som må driftast.

**Prosjekt 6212 Transportmiddel og maskinar til uteseksjonen**

Fornying av transportmidlar og maskiner/utstyr til uteseksjonen som har behov for løpande fornying pga. slitasje og alder. Fordelt på områda veg, vatn, avløp og renovasjon. Årleg beløp er inkl. reserve.

**Prosjekt 6250 Modernisering av leidningsanlegg/lekkasjereduksjon/hovudplan**

Giske har i snitt 30-50 % lekkasje på leidningsnettet. Prosjektet skal finansiere nye målepunkt for å kunne enklare finne lekkasjar, og ha betre kontroll på leidningsnettet. Tal berekna i 2020 med 30 % usikkerheit. Driftsføljeverknad: Gir meir kontroll på leidningsnettet slik ein raskare kan finne lekkasjar, og gir betre data til å vurdere kvalitet/behov. Noko vedlikehald av fleire målarar.

**Prosjekt 6256 Bytte av generator Alnes vassverk**

Utskifting/oppgradering av en generator som produserer vatn frå fall leidninga frå Alnesvatnet. Generatoren er utslitt og må skiftast ut for å behalde fordelen med sterkt reduserte straumkostnader og reservestraum som en slik generator gir i tillegg til naudstraumløysing. 40 % usikkerheit.

Driftsføljeverknad: Ved å optimalisere bruk av generatoren til å produsere meir straum på vassverket, blir vi i større grad sjølvforsynt i ein beredskapssituasjon.

**Prosjekt 6310 Sanering gamle og nedlagte VA anlegg**

Sanering, fjerning og opprydding av gamle nedlagte VA anlegg.

**Prosjekt 6365 Forprosjekt leidningsanlegg Dyb Vest**

Området Dyb vest har ikkje slukkevatn eller godkjent spilvassløysingar. Området kan byggast ut vidare etter ein slik utbygging. Forprosjekt med 20 % usikkerheit. Driftsføljeverknad: Gir meir anlegg å vedlikehalde, men sørgjer for moglegheit til vidare utbygging i området.

**Prosjekt 6373** **Leidningsnett og pumpestasjonar Valderøya**

Bygging av ca. 4 800 meter avløp leidningsnett og 7 stk. avløp pumpestasjonar på Valderøya for å samle avløpa til framtidig RA på Valderhaugstrand. Dette vil føre til sanering av 8 ulovlege kommunale direkteutslepp. Prosjekt er foreslått i hovudplan VA. Tal berekna i 2021 med 30 % usikkerheit. Antatt årleg driftskostnad kr 300 000,- som blir dekt av vatn og avløpsgebyr.

Prioritering 2024/2026 er pumpestasjonar og leidningsnett Skjongvika, Midtre Skjong, Jusspimarka (Knutneset) og Valumin.

**Prosjekt 6381 Mindre leidningsanlegg**

Mindre tiltak på leidningsanlegget som ikkje fell under fornying. Mindre nye traséar osv. Pott pr. år er inkl. reserve. Driftsføljeverknad: Gir noko meir leidningsanlegg å drifte, men kan løyse flokar i nokre tilfelle. Justert opp årleg sum med 20 % pga. auka material- og anleggskostnader.

**Prosjekt 6382 Utskifting/oppgradering pumpestasjonar**

Rehabilitering av utstyr i gamle VA pumpestasjonar, som er nedskrevet.

**Prosjekt 6383 Fornying leidningsanlegg VA**

Behov for å auke budsjettet og auke fornyingstakt for vatn og avløpsanlegg i ein periode framover. Der er problem med misfarging av drikkevatnet frå støypejerns-leidningar. Sanering av direkteutslepp.

Ved prosjektgjennomføring bruker vi totalentreprisar. Da kan 2-3 entreprenørar gjennomføre prosjektering, etter anvisning frå kommunen. Dette har vist seg å gi gode teknisk løysningar, tidsbesparande og økonomisk fordelaktig for kommunen. Det viser seg at vi kan gjennomføre fleire prosjekter enn før med denne modellen. Budsjett pr. år er inkl. reserve.

Driftsføljeverknad: Fornying av leidningsnett gir store driftsfordelar. Mindre moglegheit for lekkasje, leidningsbrot, betre vasskvalitet med meir. Justert opp årleg sum med 20 % pga. auka material- og anleggskostnader.

**Prosjekt 6390 Reinseanlegg Roald**

Prosjektet er utsett i påvente av nytt avløpsdirektiv (forureiningsforskrift). Areal er regulert, men nytt regelverk kan utløyse eit større arealbehov og strengare reinsekrav.

**Prosjekt 7320 Godøy gravplass utviding**

Godøy gravplass er snart full. Forprosjekt i vedtatt økonomiplan blir utsett til 2025. Forslag om vidare utbygging fordelt på 2026 og 2027. Kyrkjeverje har prioritert dette investeringstiltaket som nr 1 for kyrkjene. Tal frå 2020, 30 % reserve.

**Prosjekt frå vedtatt økonomiplan 2024-2026 som ikkje er vidareført:**

* Prosjekt 30 Oppgradering tomannsbustad Molnes: inngår i prosjekt 14.
* Prosjekt 78 Vigra skule møbler leikeapparat går ut, men behovet blir dekka av nybygg Vigra skule som er med i økonomiplanen.
* Føljande prosjekt går ut grunna økonomisituasjonen:
	+ Prosjekt 26 Innvending oppgradering av Reset bufellesskap
	+ Prosjekt 33 Renovasjonsrom Giske omsorgssenter
	+ Prosjekt 36 Vøling av austfasade rådhuset
	+ Prosjekt 72 Gjerde ved Giske barnehage og ved Vigra barnehage
	+ Prosjekt 75 Giske barnehage møbler vogner
	+ Prosjekt 81 Dusj i bebuarrom ved Vigra omsorgssenter
	+ Prosjekt 86 Sanering av helsestasjonsbrakker og Heimly
	+ Prosjekt 88 Vøling av nordfasade rådhuset
	+ Prosjekt 89 Vøling av vestfasade rådhuset
	+ Prosjekt 91 Oppgradering uteområde parkering ved rådhuset
	+ Prosjekt 2302 IKT-utstyr skular
	+ Prosjekt 2337 (22) Enøk tiltak Formålsbygg
	+ Prosjekt 2338 (27) Innvendig vøling av Vigra barnehage
	+ Prosjekt 2346 (76) Giske ungdomsskule it-utstyr
	+ Prosjekt 5167 Giske ungdomsskule påbygg/nybygg
	+ Prosjekt 6213 Utstyr og lisensar til prosjektleiarar
	+ Prosjekt 6221 Asfaltering/reparasjon kommunale vegar